**Thea Mørk** (født 5. april 1991 i Oslo) er en norsk tidligere håndballspiller, som spilte for de norske klubbene Bækkelaget, Njård og Larvik, de danske klubbene Aalborg og København, samt det norske kvinnelandslaget.

Karriere
--------

### Klubb

Mørk begynte å spille håndball som 5-åring i Bækkelaget, sammen med tvillingsøster Nora og storesøster Kaja. Moren deres, Tirill, var jentenes trener fra de var syv til 16 år.

Som 16-åring flyttet hun til Danmark for å prøve seg som proff og signerte for Aalborg sammen med tvillingsøster Nora. Trener Leif Gautestad hentet søstrene til Danmark i 2007, men Thea røk korsbåndet og sidebåndet i påsken samme år og selv om hun var tilbake i april 2008 fikk hun ikke spilletid i 2007/08-sesongen. Ettersom søstrene allikevel var for unge til å spille i Damehåndboldligaen bestemte de seg for å dra hjem til Norge igjen og heller spille for moderklubben Bækkelaget.

Foran 2008/09-sesongen meldte hun og begge søstrene overgang til den nyopprykkede Postenligaklubben Njård. Mørk fikk nok en gang en korsbåndskade og fikk ikke spille så mye denne sesongen heller og Njård havnet til slutt på en 9.-plass i deres første eliteseriesesong. Påfølgende sesong spilte Thea uten tvillingsøster Nora for første gang i karrieren, ettersom gikk over til Larvik.

Mørk skrev toårskontrakt med Larvik foran 2010/11-sesongen, som ble fornyet våren 2013 med tre nye år. Til tross for at hun pådro seg en skulderskade på landslagssamling i juni 2017, ble hun utnevnt kaptein i Larvik foran 2017/18-sesongen.

12. mars 2018 skrev Mørk under på en treårsavtale med den danske hovedstadsklubben København, som akkurat hadde vunnet Damehåndboldligaen 2017/18. Hun ble i klubben til hun 21. desember 2018 bestemte seg for å legge opp.

Landslag
--------

##### Ungdom (U17)

3. november 2006 debuterte Mørk for Norges ungdomslag i en alder av 15 år og 212 dager. Hun scoret ett mål i debutkampen mot Sverige.

Hun fikk til sammen åtte kamper og 31 mål for ungdomslaget fra 3. november 2006 til 3. mars 2007.

##### Junior (U19)

Mørk har én landskamp for Norges junorlandslag den 30. mars 2010. Kampen mot Sverige endte med 37–29-seier til Norge og Mørk scoret ett mål.

##### Senior

Etter tre kamper og fire mål på rekruttlandslaget, fikk Mørk sin debut på A-landslaget den 8. oktober 2016, i en kamp Norge vant 28–23 mot Russland. Dagen etter scoret hun sine to første landslagsmål i en kamp mot Danmark som endte med 31–19-seier til Norge. Hun endte på 18 A-landskamper og 35 mål.

Meritter
--------

Larvik
* 5 seriegull: 2011, 2012, 2013, 2014, 2015
* 4 NM-gull: 2011, 2012, 2013, 2014
* 4 sluttspill: 2011, 2012, 2013, 2014

Referanser
----------

1. 1 2  Thea Mørk legger opp: – Jeg orker ikke mer
2. ↑  Her feier Nora (5) søppel med Anja Andersens medalje rundt halsen
3. ↑  Nora Mørk motbeviser påstanden hun fikk høre som 14-åring
4. 1 2 3  Derfor droppet Nora (19) profflivet i Danmark
5. 1 2  Thea Mørk klar for LHK
6. ↑  Bedre tilbud i Njård
7. ↑  Thea Mørk forlenget med Larvik
8. ↑  Thea Mørk skadd på landslagssamling
9. ↑  Her er Larvik HKs nye kaptein
10. ↑  Thea Mørk til dansk håndball

Eksterne lenker
---------------

* (en) Thea Mørk – Det europeiske håndballforbundet (EHF) Rediger på Wikidata

* (en) Thea Mørk – Norges Håndballforbund Rediger på Wikidata

| * v
* d
* r
København Håndbold – spillerstall 2022/23 |
| --- |
| 
* 3 Føns
* 4 Molenaar
* 5 Skøtt
* 7 Ytting
* 8 Lund
* 12 Yde
* 15 Navne
* 18 Lykkegaard
* 20 Filter
* 21 Hvenfelt
* 22 Jørgensen
* 23 Brøns Petersen
* 24 Woller
* 28 Skyum Thomsen
* 34 Hansen
* Trener: Overby
* Assistenttrener: Thomassen

 |

| * v
* d
* r
Norges tropp under håndball-EM 2018 for kvinner |
| --- |
|  | 
* 2: Henny Reistad
* 3: Emilie Hegh Arntzen
* 4: Veronica Kristiansen
* 6: Heidi Løke
* 8: Silje Waade
* 10: Stine Bredal Oftedal
* 11: Malin Aune
* 12: Silje Solberg
* 13: Kari Brattset
* 15: Linn Jørum Sulland
* 16: Katrine Lunde
* 23: Camilla Herrem
* 24: Sanna Solberg
* 25: Thea Mørk
* 26: Marta Tomac
* 27: Marit Røsberg Jacobsen
* 51: Vilde Ingstad
* landslagssjef: Thorir Hergeirsson
* assistenttrenere: Mia Hermansson Høgdahl
* Mats Olsson

 | Norges flagg |